Jeg har for nylig fået renoveret et lille københavnerbadeværelse, og her leverede Badmester på alle parametre, hvormed de får min varmeste anbefaling.Allerede ved første møde kunne jeg mærke, at Oliver var anderledes end de andre badkonsulenter, jeg havde holdt møde med. Der var øjeblikkeligt sparring, og jeg følte mig lyttet til. Mødet gjorde mig ikke bare sikker på, at jeg ville have renoveret badeværelset, men også at det var hans hold, der skulle tage sig af det.Oliver støttede op om flere af mine tiltænkte ønsker, og fik løsningerne til at ske, og på andre af mine ønsker fandt Oliver den pæneste måde at fortælle mig på, hvorfor jeg måske burde overveje andre veje. Oliver tog nemlig hensyn til potentiel ophobning af damp, hældning på gulv mht. vand og meget mere, og viste på den måde både sin erfaring og professionalisme - det var virkelig værdsat!Tidligt i processen skulle vi også igennem gulvet ned til underboen. Dette punkt gjorde mig nervøs i starten, men igen håndterede Olivers team det super professionelt. Hele operationen tog mindre end en uge, og jeg fik løbende orientering om status. Underboen fik i processen en ny vandlås, der var mindre end deres tidligere, så loftet faktisk blev pænere end de havde før, og dette uden regning til hverken mig eller dem - service. Vi var alle glade.Den gode kommunikation igennem hele projektet skulle også vise sig at være værdifuld når badeværelset skulle indrettes - her var Oliver igen let tilgængelig, og jeg brugte ham meget til sparring med hvilke fliser passede taget størrelsen på badeværelset i betragtning, hvilket spejl passede bedst og meget mere!Endeligt er det værd at sige, at Oliver og hans team arbejdede selv i weekenderne for at få leveret badeværelset, hvilket betød, at jeg fik det leveret super hurtigt, hvilket de jo også havde lovet.Resultatet er, at jeg har fået Købehavns måske lækreste badeværelse, og jeg ville vælge Oliver igen, hvis jeg skulle vælge påny i dag.